Hikayat Jeulamee
Umi ngön ayah ulôn neuk sapa
Hana lôn lupa keu rakan meutuwah
Ulôn peu ék glah saleum keu gata
Deungön bismillah haba lôn ilah
Lôn pujoe Allah nyang po kuasa
Nyang peujeut donya ka deungön kôdrah
Cit sidroe Allah nyang mat kuasaSeulaweut saleum sambong lé leupah
Keu geugaséh Allah nyang that geucinta
Akan Muhammad seulaweut leupah
Lôn peutrôh bagah keu rasul ambia
Nibak uroenyoe ulôn neuk tuléh
Saboh haba gléh karang jan meutum’e
Hikayat jeulam’e judul hai waréh
Ateuh keureutah putéh haba ulôn m’e
Ram’e peumuda jinoe that gundah
Ka apôh apah geuilah daya
Piké harga meuh meuhai sileumpah
Hawa that leupah pinang sidara
Jinoe harga meuh meuh’ai that leupah
Payah geupapah lampôh peugala
Geumita cara nikah beuék glah
Jeulam’e geuolah ulèh keuluarga
Di ateuh sijuta yum goh teuntè pah
Nyang peubloe meuh ceudah hana kureung harga
Pakriban cara beujadèh nikah
Meuhai ngön murah teutap bloe keu dara
Jeulam’e manyam peuteuntè meuhat
Ka saboh adat di Aceh nyata
Adat di Aceh ka dudoe meuhat
Cit ka meuikat lom indatu teuma
Kasep keu ‘ohnoe haba lôn tuléh
Daweut rap abéh uroe ka sinja
Meunyoe na salah meuah lôn waréh
Lôn meureunoe tuléh lôn karang haba
ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn